La Falla Mendizábal viurà la seua Setmana Cultural
2025-07-24

La Falla Mendizàbal de Burjassot ja ho té tot preparat per a viure, del 13 al 22 de novembre, la seua Setmana Cultural, Cultura 10, en la qual no faltarà la concentració Alpine, en la seua tercera edició, diferents xerrades, una jornada solidària de donació de sang i la visita cultural a la localitat de Moixent.

La inauguració de la setmana serà el divendres 13 de novembre a les 20:45 hores en el Casal de la Comissió i, el dissabte 14 de novembre tindrà lloc la primera de les activitats programades per a viure amb intensitat aquesta setmana. A les 9:30 hores la comissió es reunirà en el casal per a participar en la Ruta Mariana de la Mare de Déu dels Desemparats, una visita cultural guiada per Juan Arturo Devis, President dels Seguidors de la Verge. Eixe mateix dia, la comissió també va a participar en el sopar a anual de la Junta Local contra el Càncer de Burjassot.

La III Concentració Alpine Burjassot arribarà el diumenge 15 de novembre a les 9 del matí, moment en el qual es recepcionaran els cotxes per a, una hora més tard, recuperar forces amb un esmorzar en el casal a preus populars. A les 11 hores hi haurà una xerrada a càrrec de Francisco Conde Díez-Alegria, responsable de la fabricació d’Alpine FASA, Agapito Urueña, cap del taller d’Alpine FASA i Jean Pierre Limondin, Vicepresident de l’Associació Antics Treballadors Alpine de França. A les 13 hores serà la desfilada dels vehicles pels carrers de Burjassot i tindrà lloc una exhibició en la Plaça de l’Ajuntament per a, posteriorment, tornar al casal. Eixe dia hi haurà també dinar i berenar en el casal, a més del lliurament d’obsequis i premis.

La setmana començarà el dilluns 16 de novembre amb la xarrada “Un passeig per Mendizábal”, un carrer amb història, a les 20 hores en el casal de la Falla. Estarà a càrrec de José Ramón López Carceller i Vicente Muñoz Gimeno, administradors del grup Burjassot Antic. Un dia més tard la xarrada versarà sobre “Discapacitat i esport” i estarà impartida per Julio Talavera, president d’ADERES Burjassot. Serà també a les 20 hores.

El dimecres 19 de novembre, Josep García Bosch, coordinador dels vestidores de la Mare de Déu, Rafa Chordá, director de treballs florals, Quique Bertó i Alfred García parlaran “De la idea inicial al mantell definitiu de la Mare de Déu dels Desemparats”, una xarrada que també es desenvoluparà en el casal a les 20 hores. “Moixent, un poble per a visitar” és el títol de la xarrada que tindrà lloc el dijous 19 de novembre i que estarà a càrrec de José Manuel Talens, president de l’associació “Iniciatives Culturals Moixent”.

La solidaritat arribarà al casal de Mendizábal el divendres 20 de novembre amb la celebració de la jornada de donació de sang, en col·laboració amb el Centre de Transfusió de Sang de la Comunitat Valenciana. A partir de les 17 hores es podrà passar pel casal i ser solidari amb els malalts de la Comunitat que necessiten sang. Per a recuperar forces, a les 21:30 hores tindrà lloc el concurs de truites.

L’últim cap de setmana d’activitats començarà el dissabte 21 amb els millors xefs de la comissió demostrant els seus dots culinàries a partir de les 12 hores en el casal de la Falla. A les 19:30 hores la comissió participarà en les Jornades de teatre de l’Agrupació de Falles de Burjassot, posant en escena l’obra Per una caneta a l’aire. Serà a partir de les 19:30 hores en la Casa de Cultura.

Per a finalitzar la Setmana Cultural, el diumenge 22 de novembre la comissió realitzarà una visita cultural a la localitat de Moixent.